open-index/open-wikipedia-markdown huggingface dataset:
Lincoln Highway

**Lincoln Highway** var den første transkontinentale motorveien for biler i USA.

Idéen til veien ble lansert i 1912 av entreprenøren Carl G. Fisher, og prosjektet ble formelt en realitet 31. oktober 1913. Veien gikk opprinnelig fra Times Square i New York til Lincoln Park i San Francisco, gjennom 13 stater; New York, New Jersey, Pennsylvania, Ohio, Indiana, Illinois, Iowa, Nebraska, Colorado, Wyoming, Utah, Nevada og California. I 1915 ble «Colorado-loopen» fjernet, og i 1928 ble veien endret slik at den gikk via den nordre delen av Vest-Virginia. Veien har dermed passert gjennom 14 delstater, 128 fylker og over 700 byer i løpet av historien.

I 1913 målte veien &nbsp;km. I løpet av årene har den blitt forbedret og endret en rekke ganger, og i 1924 hadde strekningen blitt kortet ned til &nbsp;km. Hvis man regner med originalruten og alle endringene opp gjennom årene, måler veien &nbsp;km.

## Referanser


## Eksterne lenker
*
Hegga (Hurdal)

**Hegga** er en elv med utspring i reguleringsdammen i sørenden av Øyangen på grensa mellom Hurdal og Gran kommuner. Elva er 6,7&nbsp;km lang. Den første kilometeren renner elva stille med lite fall. Her danner elva grense mellom Hurdal og Gran kommuner. Deretter faller elva brattere gjennom et trangt gjel (Heggedalen) ned til møtet med Vesleelva. Gjennom Heggedalen danner elva grense mellom Hurdal og Nannestad kommuner. Videre renner elva roligere over Elvflaten og under fylkesvei 120. Nedenfor fylkesveien renner elva ned en skrent, før den flyter ut i Hurdalssjøen ved Rustad bruk.

Skrenten nedenfor fylkesveien danner et vandringshinder for fisk fra Hurdalsjøen. Men de nederste 300 meter av elva er ett av gyte- og oppvekstområdene for bestanden av storørret i Hurdalssjøen.

## Se også
* Liste over elver i Akershus

## Referanser
The Elder Scrolls Online

***The Elder Scrolls Online*** er et flerspiller online rollespill, utviklet av ZeniMax Online Studios. Spillet ble gitt ut 4. april 2014 til Microsoft Windows og OS X, og på Steam on 17. juli 2014. Spillet er en del av *[[The Elder Scrolls]]*-serien og finner sted på det fiktive kontinentet *Tamriel*, med en løs kobling med de andre spillenes historie. I juni 2014, hadde spillet 772 000 abonnenter, ifølge SuperData Research, et tall som hadde økt til 1,2 millioner i oktober samme år.,

## Referanser


## Eksterne lenker
*
Californiasjøløve

**Californiasjøløve** (*Zalophus californianus*) er en art av øreselfamilien som bor i og rundt den vestlige delen av Nord-Amerika. Dens naturlige habitat strekker seg fra sørøst i Alaska til den sentralen delen av Mexico, inkludert Californiabukta.

Californiasjøløvene er kjønnsdimorfisme; hannene er større enn hunnene, og har større nakke med mer utstående brystparti. De holder som regel til på sand- eller steindekte strender, men frekventerer også menneskeskapte områder som f.eks. marinaer og brygger. De livnærer seg på flere forskjellige typer fisk og blekkspruter, og blir jaktet på av spekkhoggere og hvithaier.

## Slektstre

Kladogrammet over viser slektskapet i øreselfamilien.

## Referanser


## Eksterne lenker
*
St. Francis Church (Kochi)

**St. Francis Church** er også kalt **Vasco da Gama-kirken** fordi Vasco da Gama ble gravlagt her.

Kirken har stor historisk betydning, og har vært et taust vite til europeiske kolonimakters kamp om herredømmet over subkontinentet
Kirken som ligger ved Fort Kochin, nå Kochi i Kerala er den eldste europeiske kirke India og ble bygget i 1503. Vasco da Gama var på sin tredje reise da han døde her av kolera og ble gravlagt ved kirken. Hans legeme ble etter 14 år fjernet og ført til Lisboa, men gravstøtten står fortsatt ved kirken.

Kirken ble i 1923 erklært som et fredet monument under beskyttelse av Archaeological Survey of India. Den eies av Sør-Indias kirke og er åpen for turister og andre besøkende.

## Eksterne lenker
*
Aalborg Zoo

**Aalborg Zoo** er en dyrepark som ligger nær sentrum av Aalborg i Danmark.
Aalborg Zoo har årlig rundt 400.000 besøkende, og i parken finnes mer enn 1500 dyr fra 126 forskjellige arter, blant annet  løver, sjimpanser, tukaner, sjiraffer, sebraer, antiloper, strutser, vortesvin, orangutanger, isbjørner og sjøløver.  Området er på om lag 8 hektar.

Aalborg Zoo  ble innviet i april 1935.

## Bærekraft og bevaring
I de siste tiårene har Aalborg Zoo gitt økt fokus på bærekraft og bevaring som spiller en viktig rolle i flere internasjonale prosjekter. Husdyravl, formidling av kunnskap, forskning og fokus på Fair Trade-produkter er viktige stikkord.

Aalborg Zoo er med i den internasjonale avlsamarbeid for bevaring av truede dyr. Aalborg Zoo var den første dyrehagen i verden som ble miljøsertifisert og har bevaring som sitt generelle formål. På flere fronter har Aalborg Zoo de siste årene utmerket seg med natur og miljøvernprosjekter. For eksempel har Aalborg Zoo i mange år støttet Payamino indianere som kjemper for å bevare 60.000 hektar av den truede regnskogen i Ecuador. Aalborg Zoo er også hovedsponsor for et prosjekt i Sør-Afrika, hvis primære formål er å beskytte elefanter og neshorn mot krypskyting.

## Eksterne lenker
* 
* PDFnet om Aalborg Zoo
* Liste over utvalgte zoologiske hager/dyreparker i Europa
Bunsenbrenner

**Bunsenbrenner** er en gassbrenner som er en del av et laboratorieutstyr til bruk for oppvarming, sterilisering og forbrenning spesielt innenfor kjemiske eksperimenter. Brenneren er oppkalt etter den tyske kjemikeren Robert Wilhelm Bunsen, selv om oppfinnelsen opprinnelig ble tegnet av briten Michael Faraday og videreutviklet av Bunsens laboratorieassistent Peter Desaga i 1855.

## Virkemåte
Brenneren fungerer ved at gass, for eksempel naturgass (metan), propan, butan eller en blanding av disse, går igjennom en trang dyse og blir blandet sammen med luft, før blandingen blir antent på apparatets øvre del som en åpen flamme. Flammen kan reguleres ved at blandingforholdet mellom luft og gass styres fra en roterende skrue festet til apparatet. Ved større mengde gass vil flammen fremstå som gul, og sot vil forekomme som følge av ufullstendig forbrenning. Ved større mengde luft i forhold til gassmengde vil forbrenninghastigheten øke slik at flammen «slår tilbake». Ved riktig forhold mellom luft og gass på 3/1, får man en forbrenning med klar lyseblå flamme hvor temperaturen ligger mellom 1500 til 1800 °C.

## Bruk
Bunsenbrenneren har i moderne tid i større grad blitt erstattet av kokeplater, varmekappe og andre elektriske hjelpemidler for bruk som varmekilde i laboratorier. Disse er sikrere å arbeide med, samtidig som de kan utvikle en jevnere fordelt varme enn bunsenbrenneren, hvor varmen blir konsentrert mot spissen av flammen. Varmen er også et ankepunkt mot bunsenbrenneren i forhold til enkelte kjemiske reaksjoner, hvor en jevnere og/eller svakere temperatur er å foretrekke. Samtidig kan forbrenningens biprodukter som sotpartikler, vann og andre gasser som karbonmonoksid, karbondioksid være med på å påvirke kjemiske reaksjoner i negativ forstand.

Bunsenbrenneren har den fordel at den produserer en hurtig og høytemperert varme som er fordelaktig for å sterilisere enkelte laboratorieutstyr. Den kan også benyttes til den såkalte flammeprøven, hvor man kan analysere grunnstoffer ut ifra fargen på flammen.
  
## Eksterne lenker
* 
*
Mikael den tapres orden

**Mikael den tapres orden** (rumensk: *Ordinul Mihai Viteazul*) er Romanias høyeste tapperhetsutmerkelse. Den ble innstiftet av kong Ferdinand I den 21. desember 1916. Utmerkelsen er i tre klasser og er oppkalt etter Mikael den tapre (1558–1601).
Snow Cake

***Snow Cake*** er en britisk-canadisk romantisk dramafilm fra 2006, regissert av Marc Evans. Filmen følger vennskapet mellom en kvinne med autisme og en mann traumatisert etter å ha vært i en bilulykke som involverte kvinnens hennes datter.

Hovedrollene spilles av Alan Rickman, Sigourney Weaver, Carrie-Anne Moss, Emily Hampshire og Callum Keith Rennie. 

Filmen ble utgitt 8. september 2006 i Storbritannia.  *Snow Cake* ble vist på mange ulike filmfestivaler, blant annet Toronto internasjonale filmfestival og filmfestivalen i Berlin.

## Handling
Den eksentriske tenåringen Vivienne Freeman kjører en tur, for å besøke en engelskmann, Alex Hughes. I hjembyen Wawa i Ontario, blir hun drept i en bilulykke, samtidig som Alex overlever ulykken bare med litt neseblod. Alle vitnene bekrefter at ulykken ikke var Alex sin feil. Alex besøker deretter Viviennes mor, Linda, for å levere noen gaver som Vivienne hadde kjøpt til henne og for å støtte henne. Hun er blitt informert om datterens død noen timer før Alex kommer på besøk, men viser ingen tegn til sorg.

Linda er autist, og oppfører seg ofte på uvanlige måter. Hun har mani rundt renhet som innebærer at hun hele tiden sørger for at alt i hjemmet er pent, og hindrer henne i å røre søppelsekker. Hennes problem er å finne noen som vil legge søppel utenfor for å bli samlet når søppel-bilen kommer. Tidligere ble dette alltid gjort av datteren hennes. Linda insisterer på at Alex bor hos henne i noen dager, slik at han kan gjøre dette for henne. Han er enig og arrangerer også en begravelse etter Vivienne.

Under oppholdet begynner Alex et forhold til Lindas nabo, Maggie, som Linda feilaktig mistenker for å være prostituert. Politimester, Clyde, er misunnelig på Alex sin tilknytning til Maggie, som han forsøker å forsure ved å informere Maggie om at Alex nettopp er løslatt etter å ha sonet tid for å ha drept en annen mann under et slagsmål. 

## Medvirkende
* Alan Rickman som Alex Hughes
* Sigourney Weaver som Linda Freeman
* Carrie-Anne Moss som Maggie
* David Fox som Dirk Freeman
* Jayne Eastwood som Ellen Freeman
* Emily Hampshire som Vivienne Freeman
* James Allodi som Clyde

## Referanser


## Eksterne lenker
*
Den transamerikanske jernbanen

**Den transamerikanske jernbanen** var den første jernbanen som gikk tvers over Nord-Amerika, og ble bygd i perioden 1863 til 1869. Jernbanen var &nbsp;km lang, strakte seg fra Sacramento i vest til Omaha i øst, og ble bygd av de to jernbaneselskapene Central Pacific Railroad og Union Pacific Railroad.

## Bakgrunn
Prosjektet ble startet av den amerikanske ingeniøren Theodore Judah, som i 1861 reiste til Washington, D.C. for å presentere sitt forslag om en transamerikanske jernbane for senatet og president Abraham Lincoln. Forslaget ble godt mottatt, og 1. juli 1862 ble Pacific Railroad Act vedtatt som ga de to selskapene tillatelse til å starte byggingen.

10. mai 1869 ble den siste skinnespikeren&nbsp;&ndash; av gull&nbsp;&ndash; slått inn ved Promontory Summit rett utenfor Ogden, Utah.

## Byggingen
Arbeidet med byggingen ble betalt av den amerikanske staten, og byggeselskapene ble betalt etter hvor mange engelsk mil som ble fullført. Dette resulterte i at Central Pacific Railroad ikke tjente mye på å legge skinnene gjennom fjellkjeden Sierra Nevada, øst i California. Arbeidet var i tillegg mye farligere i fjellene, ettersom gode sprengningsmetoder fremdeles ikke var oppfunnet, og mange arbeidere mistet livet som resultat av uforsiktig omgang med nitroglyserin, mange skred og andre ulykker.

Dette i motsetning til Union Pacific Railroad, som tjente stort på å legge skinner over det forholdsvis lette terrenget øst i USA.

## Jernbanen i dag
En stor del av jernbanen finnes den dag i dag, mesteparten i områdene rundt Sierra Nevada, Utah og Wyoming. Også stedet hvor de to jernbanelinjene møttes er blitt bevart, og er et godt besøkt turistmål.

## Referanser


## Eksterne lenker
* 
* American Experience, Transcontinental Railroad &ndash; Interaktive kart, intervjuer og bildegallerier.
Mads Pedersen (fotballspiller)

**Mads Pedersen** (født 17. januar 1993) er en dansk midtbanespiller som spiller for Sandefjord Fotball. 21-åringen har representert samtlige danske ungdomslandslag opp til U20 og har totalt 40 kamper, alle som kaptein. Han har spilt både sentral midtbane og indreløper.  

Før han kom til Sandefjord sommeren 2014 har han også vært utlånt til den danske klubben Lyngby. Han fikk 24 kamper på det nest høyeste nivået i Danmark. 

Høsten 2014 fikk han fem kamper i 1.divisjon og han scoret også et mål i bortekampen mot Bærum SK.

  
## Referanser


## Eksterne lenker
* 
* Spillerprofil hos DBU.dk
Kvambrua

**Kvambrua** (**Nye Kvam bru**) eller **Lågen bru** er en spennbetongbro (skråkabelbro) på E6 i Nord-Fron i Gudbrandsdalen. Den ble bygget som en del av strekningen Frya-Sjoa, som inngår i E6 Biri-Otta-prosjektet. Broen krysser Lågen ved den nordlige åpningen av Teigkamptunnelen ved Kvam og er 273 m lang. Broen åpnet desember 2016 og er en såkalt skråkabelbro. Broen har to kjørefelt og største bredde 18 meter. Tårnene har en største høyde på 60 meter og de går 50 meter over brudekket. Byggekostnadene ble anslått til 190 millioner kroner.

Den ble i forbindelse med anlegget omtalt som Lågen bru.

## Se også
*Kvambrua (gamle)
*Liste over broer i Norge
*Liste over broer i Norge etter lengde

## Referanser
Firmaturen

***Firmaturen*** (originaltittel ***Cedar Rapids***) er en amerikansk filmkomedie fra 2011, regissert av Miguel Arteta. Filmen hadde premiere på Sundance Film Festival, og har Ed Helms, John C. Reilly, Anne Heche, Isiah Whitlock Jr. og Sigourney Weaver i rollene. *Firmaturen* handler om den mislykkede forsikringselgeren Tim Lippe (Helms), som i en alder av 34 fortsatt har samme jobb og samme dame – sin gamle barneskolelærer fra 7. klasse (Weaver). Filmen tar for seg hva som skjer da Tim får sitt livs sjanse til å vise hva han er god for på den årlige firmafesten.

## Medvirkende
* Ed Helms som Tim Lippe
* John C. Reilly som Dean Ziegler
* Anne Heche som Joan Ostrowski-Fox
* Isiah Whitlock Jr. som Ronald Wilkes
* Stephen Root som Bill Krogstad
* Kurtwood Smith som Orin Helgesson
* Alia Shawkat som Bree
* Rob Corddry som Gary
* Mike O'Malley som Mike Pyle
* Sigourney Weaver som Macy Vanderhei
* Thomas Lennon som Roger Lemke
* Inga R. Wilson som Gwen Lemke
* Welker White som Diane Krogstad
* Steve Blackwood som Lindy
* Lise Lacasse som Lila
* Mike Birbiglia som Trent

## Referanser


## Eksterne lenker
* 
*
Det brukne geværs politikk

**Det brukne geværs politikk** er navnet på det norske Arbeiderpartiet sin antimilitaristiske førkrigspolitikk som gikk ut på å bygge ned Forsvaret i den tro at opprustning og militarisering ville være konfliktskapende overfor den politiske klimaet i Europa. Uttrykket brukes fortsatt i dag om anti-militaristisk politikk.

## Bruk som symbol
Jakkemerker med brukne gevær har historisk sett blitt båret for å markere politisk ikkevold, både i internasjonal sammenheng og helt ned på lokalnivå.

I jubileumsåret for den norske grunnloven var det spent i Europa og samtidig en stor debatt i Norge om forsvaret burde bygges ned eller opp. Norges Kommunistiske Ungdomsforbund (NKU) annonserte i Klassekampen den 4. mars 1914 et brevmerke med et brukket gevær. Etter en stortingsdebatt fikk Norges postreglement et tillegg som sa at det ikke skulle sendes «noget, hvorved landets forsvar haanes eller søkes skadet». Posten nektet å distribuere brev med merket påklistret, noe som førte til at NKU erstattet gevær-tegningen med teksten «censur».

## Før andre verdenskrig
 
Johan Nygaardsvold (Ap, statsminister 1935–1945) og Halvdan Koht (Ap, utenriksminister fra 1935 til 1940, formelt til 1941) har blitt kritisert for den manglende forsvarspolitikken og beredskapen, feilslått nøytralitetspolitikk, samt selve håndteringen av Tysklands invasjon av Norge i 1940. Særlig Koht ble gjort til syndebukk, men nyere forskning har moderert dette bildet. Undersøkelseskommisjonen av 1945 konkluderte i sin rapport til Stortinget at selv om man ikke kunne frita Nygaardsvold for en del av ansvaret for den manglende beredskapen før og ved krigsutbruddet, så måtte han også berømmes for sitt arbeid i Storbritannia i krigsårene.

## Se også
* War Resisters' International
* Folkereisning mot krig

## Referanser
Clitopa

***Clitopa*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (13–18 millimeter), lyst brunlige oldenborrer. Forkroppen er tett hårete. Også de blanke dekkvingene er hårete, men mindre tett. Antennene er 10-leddete med en avlang, tre-leddet klubbe.

## Utbredelse
Slekten er utbredt i Sør-Afrika, Zimbabwe og Botswana.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Slekten *Clitopa* Erichson, 1848 
******* *[[Clitopa bechuanensis]]* Moser, 1919
******* *[[Clitopa bohemani]]* Blanchard, 1851
******* *[[Clitopa capra]]* Arrow, 1902
******* *[[Clitopa debilis]]* Péringuey, 1908
******* *[[Clitopa rufiventris]]* (Boheman, 1857)
******* *[[Clitopa zambesiensis]]* Péringuey, 1904

## Kilder
* hannetons.fr - beskrivelse av slekten (på fransk)

## Eksterne lenker
*
Beryktet

***Beryktet*** (originaltittel ***Infamous***) er en amerikansk biografisk dramafilm fra 2006 regissert og skrevet av Douglas McGrath. 

Filmen har Toby Jones i hovedrollen som forfatteren Truman Capote under perioden hvor han skrev romanen *I kaldt blod*. Sandra Bullock, Daniel Craig, Lee Pace og Jeff Daniels har også hovedroller, mens Sigourney Weaver, Hope Davis og Gwyneth Paltrow spiller biroller. Filmen har ofte blitt sammenlignet med den biografiske filmen *[[Capote]]*, som ble utgitt ett år tidligere.

## Handling
Truman Capote er godt kjent i New York City for sin humor og mote, og er kjent i litterære kretser som en berømt forfatter av blant annet Frokost hos Tiffanys - og flere andre bøker. I New York Times den 16. november 1959 leser han en kort artikkel om drapet på en bonde-familie i Holcomb, Kansas. Veldig nysgjerrig på hvordan innbyggerne i den lille byen reagerer på en slik brutal massakre, reiser forfatteren og vennen hans, Nelle Harper Lee (spilt av Sandra Bullock) som nettopp har publisert den kjente romanen Drep ikke en sangfugl.

Når Truman Capote kommer til området, forstår han raskt at dette kan være nok materiale for det han beskriver som en ny sakprosa-roman. Etterforsker Alvin Dewey (spilt av Jeff Daniels) fra Kansas Bureau of Investigation skal lede denne etterforskningen, men har allerede nektet å samarbeide med forfatteren. Men når hans kone Marie kort tid senere møter Capote i en dagligvarebutikk, inviterer hun dem til middag hjemme hos dem. 

Capote og Lee underholder deretter Alvin og hans kone med personlige anekdoter om Humphrey Bogart, John Huston, Frank Sinatra og lignende. Som et resultat, når de eks-domfelte Richard Hickock og Perry Smith endelig blir pågrepet i Las Vegas og utlevert til Holcomb, Kansas gir Capote tillatelse til at Capote kan intervjue de to morderne i fengsel. De to tiltalte blir etter hvert funnet skyldige, men en veldig lang anke-periode begynner. Samtidig som Capote forsøker å få dem til å fortelle deres egen versjon av hva som skjedde drapsnatten, og skrive den nye boken sin.

## Medvirkende

* Toby Jones som Truman Capote
* Sandra Bullock som Harper Lee
* Daniel Craig som Perry Smith
* Jeff Daniels som Alvin Dewey
* Lee Pace som Richard Hickock
* Peter Bogdanovich som Bennett Cerf
* Hope Davis som Slim Keith
* Isabella Rossellini som Marella Agnelli
* Juliet Stevenson som Diana Vreeland
* Sigourney Weaver som Babe Paley
* Michael Panes som Gore Vidal
* John Benjamin Hickey som Jack Dunphy
* Gwyneth Paltrow som Kitty Dean

## Referanser


## Eksterne lenker
*
Columbea

* Mirandornithes
* Columbimorphae

**Columbea** er en klade som inkluderer de to søsterkladene Mirandornithes (Phoenicopteriformes og Podicipediformes) og Columbimorphae (Columbiformes, Mesitornithiformes, og Pteroclidiformes). Kladen er et resultat av nye analyser gjort med genom. Columbea er søstergruppen til Passerea.

## Etterkommertre

## Referanser


## Litteratur
* Josep del Hoyo and Nigel J. Collar et al. ''HBW and BirdLife International Illustrated Checklist of the Birds of the World''. Lynx Edicions, 2014, ISBN 978-84-96553-94-1

## Eksterne lenker
*
Company Man

***Company Man*** er en fransk-amerikansk-britisk filmkomedie fra 2000, skrevet og regissert av Peter Askin og Douglas McGrath. McGrath, Sigourney Weaver, John Turturro, Ryan Phillippe, Alan Cumming, Anthony LaPaglia, Woody Allen, og Denis Leary spiller hovedrollene, mens Bill Murray hadde en cameoopptreden i filmen som ble fjernet før utgivelsen. *Company Man* handler om en videregående-lærer (McGrath) på 1960-tallet som ved en tilfeldighet blir en internasjonal spion, og innblandet i et komplott som har som mål å styrte Cubas president Fidel Castro (LaPaglia).

## Medvirkende
* Alan Cumming som general Fulgencio Batista
* Anthony LaPaglia som Fidel Castro
* Denis Leary som offiser Fry
* Douglas McGrath som Alan Quimp
* John Turturro som Crocker Johnson
* Sigourney Weaver som Daisy Quimp
* Ryan Phillippe som Rudolph Petrov
* Jeffrey Jones som senator Biggs
* Paul Guilfoyle som offiser Hickle
* Heather Matarazzo som Nora
* Meredith Patterson som Marilyn Monroe
* Tuck Milligan som John F. Kennedy
* Woody Allen (*ukredditert*) som Lowther
* Jason Antoon (*ukredditert*) som Croupier
* Bill Murray (*[[cameo]]*, *bortklipt scene*)

## Referanser


## Eksterne lenker
*
Lachnodera

***Lachnodera*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (19–21 millimeter), oval, mørkt rødbrun oldenborre. Forkroppen er tett kledt med lange, gulaktige hår. Dekkvingene er blanke og spredt punktert.

## Utbredelse
Slekten er utbredt på Madagaskar. Arten er bare kjent fra noen få eksemplarer, alle hanner.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eventuelt Pachydeminae)
****** Slekten *Lachnodera* Erichson, 1848 
******* *[[Lachnodera rufojubata]]* Fairmaire, 1884

## Kilder
* hannetons.fr - beskrivelse av slekten (på fransk)

## Eksterne lenker
*
Media (leksikon)

***Media, Cappelens leksikon*** er et leksikon i sju bind, utgitt av Cappelen forlag 1977–79, og i ny utgave 1980–81. Leksikonet bygde på et leksikalsk bildemateriale som var utviklet av den svenske leksikografen og «bildepedagogen» Sven Lidman.

En ny, utvidet utgave ble utgitt med tittelen *Cappelens leksikon* 1983–86 i ti bind, med et supplementsbind i 1987. Waldemar Brøgger var hovedredaktør for begge utgavene.

## Utgaver
* 1. utgave med Media, Cappelens leksikon, 7 bind, 1977–1979
** 
** 
** 
** 
** 
** 
** 
* 2. utgave med Media, Cappelens leksikon, 6 bind, 1980–1981
** 
** 
** 
** 
** 
** 
* 3. utgave med Cappelens leksikon, 10 bind, 1983–1986
** 
** 
** 
** 
** 
** 
** 
** 
** 
** 

## Referanser
Diaphylla

***Diaphylla*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (ca. 10 millimeter), matte, sterkt hårete, brune oldenborrer.

## Utbredelse
Slekten er utbredt i Peru, Argentina og Chile.

## Systematisk inndeling
Slektens systematiske plassering er uavklart, den hører trolig til enten i Macrodactylini eller i Pachydeminae.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eventuelt Pachydeminae eller Macrodactylini)
****** Slekten *Diaphylla* Erichson, 1847 
******* *[[Diaphylla granulata]]* Philippi, 1864
******* *[[Diaphylla hispida]]* Erichson, 1847
******* *[[Diaphylla lampropyga]]* Philippi, 1864
******* *[[Diaphylla luctuosa]]* Philippi & Philippi, 1864
******* *[[Diaphylla ornata]]* Philippi, 1864

## Kilder
* Evans, A.V. og Smith, A.B.T. (2007) An electronic checklist of the New World Chafers (Coleoptera: Scarabaeidae: Melolonthinae). Version 2. http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Catalog/Pachydemini.pdf
* Ruiz-Manzanos, E. (2006) Redescription and first record of *Diaphylla granulata* for Argentina (Coleoptera: Scarabaeidae: Melolonthinae). *Rev. Soc. Entomol. Argent*. 65 (3-4): 79-86. http://www.scielo.org.ar/pdf/rsea/v65n3-4/v65n3-4a12.pdf

## Eksterne lenker
*
Mirandornithes

* flamingofugler
* dykkerfugler

**Mirandornithes** er en klade som inkluderer Phoenicopteriformes (flamingofugler) og Podicipediformes (dykkerfugler). Disse har tidligere hatt en problematisk plassering. Flamingofuglene var tidligere plassert i ulike grupper under Neognathae, blant annet med storker og ender, og dykkerfuglene var tidligere plassert med lommer (Gaviiformes). Det er imidlertid nå bekreftet at Phoenicopteriformes og Podicipediformes danner ei selvstendig monofyletisk gruppe og er søstergrupper.

## Taksonomi
Til tross for at flamingoer og lappedykkere er svært forskjellige å se på, så deler de også noen svært karakteristiske særtrekk, som et uvanlig høyt antall primærfjær på vingene, neglelignende klør på føttene, og et kalkholdig lag på eggeskallet. Jarvis *et al.* (2014) plasserer Mirandornithes nær basen av gruppen moderne fugler (Neoaves), mens Prum *et al.* (2015) foreslår Mirandornithes som søstergruppen til vade-, måse- og alkefugler (Charadriiformes). Dette viser at spørsmålet om hvor denne gruppen skal plasseres på stamtreet ikke er endelig avklart.

## Inndeling
Inndelingen følger Mayr (2016).

* Mirandornithes
** Podicipediformes, dykkerfugler
*** Podicipedidae, dykkerfamilien
** Phoenicopteriformes, flamingofugler
*** Phoenicopteridae, flamingofamilien
*** Palaelodidae, prehistoriske flamingofugler (†)

## Etterkommertre

## Referanser




## Eksterne lenker
*
Columbimorphae

* duefugler
* mesitter
* sandhøns

**Columbimorphae** er en klade som ifølge nye analyser med genom inkluderer Columbiformes (duefugler), Pteroclidiformes (sandhøns) og Mesitornithiformes (mesitter).

Også tidligere forskning har bekreftet denne gruppen med fugler, men den har hatt en litt annen sammensetning. Den nye studien antyder at mesitter og sandhøns er søstergrupper.

## Fylogeni

## Referanser


## Eksterne lenker
*
Trichiodera

***Trichiodera*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En liten (ca. 10 millimeter), oval, oransjebrun, kraftig hårete oldenborre. "Snuten" (clypeus) er oval, antennene ni-leddete med en tre-leddet klubbe som består av ganske lange antenneblader hos hannen. Bare hannen er kjent.

## Utbredelse
Arten er bare kjent fra Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Underfamilien Pachydeminae
****** Stammen Tanyproctini Erichson, 1847 eller Pachydemini
******* Slekten *Trichiodera* Burmeister, 1855 
******** *[[Trichiodera bicarinata]]* (Gyllenhal, 1817)

## Kilder
* hannetons.fr - beskrivelse av slekten (på fransk)

## Eksterne lenker
*
Leuretra

***Leuretra*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (ca. 15 millimeter), blank, brun oldenborre. "Snuten" (clypeus) er halvsirkelformet. Antennene består av 9 korte ledd med en tre-leddet klubbe.

## Utbredelse
Arten er bare kjent fra Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eller underfamilien Pachydeminae)
****** Slekten *Leuretra* Erichson, 1847 - ofte ført til stammen Pachydemini
******* *[[Leuretra pectoralis]]* Erichson, 1847

## Kilder
* Lacroix, M. Pachydeminae - hannetons.fr. Med beskrivelse av slekten http://hannetons.free.fr/page136.html

## Eksterne lenker
*
Katedralen i Antibes

**Katedralen i Antibes** sies å være bygd på grunnmuren av et hedensk tempel på 400-tallet. Det er nærliggende å tro at tempelet kan ha vær viet til Diana eller Minerva. Det fortelles også at Paulus skal ha blitt arrestert her under en reise til Spania i året 63.

Fra der 5. til det 13. århundre var Antibes sete for biskopen og kirken derfor en katedral. 40 bisper har hatt stolen sin her til 1236. Den første biskopen het Sant Armentarius (442).

Kirka har vært ødelagt en rekke ganger. I 1124 av barbarer, i 1608 og 1746 i kriger med Østerrike. Den siste ødeleggelsen var et resultat av en langvarig beleiring og bombardement med brannbomber. Det var under Ludvik den 15. at fasaden og skipet ble gjenoppbygget etter den siste ødeleggelsen, 

I 1991 ble fasaden restaurert på nytt etter at den ble klassifisert som historisk monument 16. oktober 1945. Man så det som usannsynlig å gjenskape den gamle romanske fasaden. Man konsentrerte seg om å reparere det som var. Fargene på den flate fronten er av fundamental betydning for presentasjonen av monumentet som ligger på for enden av en gate som stiger opp mot kirka. Fargene som er brukt er  de varme naturfargene rød og gul oker lagt på  i freskoteknikk.

Kirka er en tre-skipet basilika. Fasaden er av skjermtypen med joniske pilastre i italiensk stil. Inne i kirka finner vi noen mesterverk fra rennesansen og mer moderne tid. Et krusifiks eller statue av Kristus fra midten av det 15 århundre. Et kapell i transeptet er malt i det 16. århundre av maleren Louis Brea fra Provence. Det framstiller Maria med Rosenkrans. Du kan også beundre portal med relieffer av Jacques Dole fra begynnelsen av det 18. århundre.

## Referanser


## Eksterne lenker
* 
* Antibes Tourist Information page
Ptyophis

***Ptyophis*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (9–14 millimeter), avlang, rødlig brun oldenborre. Oversiden er fint hårete, beina nokså lange.

## Utbredelse
Artene er bare kjent fra Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Tanyproctini Erichson, 1847 eller Pachydemini eller Macrodactylini
******* Slekten *Ptyophis* Redtenbacher, 1868
******** *[[Ptyophis eiderae]]* Mondaca & Ocampo, 2012
******** *[[Ptyophis paulseni]]* (Philippi, 1864)

## Kilder
* Mondaca, J. og Ocampo, F. (2012) Revision of the Chilean genus *Ptyophis* (Scarabaeidae: Melolonthinae: Macrodactylini). *Rev. Chilena Ent*.
37: 47-60. http://www.insectachile.cl/rchen/pdfs/2012v37/Mondaca_Ocampo_2012.pdf
* hannetons.fr - beskrivelse av slekten (på fransk)

## Eksterne lenker
*
Passerea

* Ardeae
* Gruae
* Otidae
* Telluraves

**Passerea** er en av to hovedklader i Neoaves (moderne fugler) og søstergruppen til Columbea. Norske navnene i parentes er ikke nødvendigvis offisielle norske navn.

## Inndeling
Passerea spitter til fire nye klader, men det knytter seg usikkerhet til tre av dem. Kun Telluraves synes solid.

* Passerea
** Otidae
** N.N.
*** Gruae
*** N.N.
**** Ardeae
**** Telluraves

## Etterkommertre

## Referanser


## Litteratur
* Josep del Hoyo and Nigel J. Collar et al. ''HBW and BirdLife International Illustrated Checklist of the Birds of the World''. Lynx Edicions, 2014, ISBN 978-84-96553-94-1

## Eksterne lenker
*
Dommer (golf)

En **dommer** i golf er en funksjonær som skal hjelpe spillerne å forholde seg til golfreglene. Dommeren er i turneringer underlagt turneringskomiteen.

## Historikk
I golfreglenes revisjon fra 1899 nevnes dommeren for første gang som et punkt under kapittelet om etikette. Først i neste revisjon, fra 1902, nevnes dommeren i selve golfreglene. I regel 37 het det: «An umpire or referee, when appointed, shall take cognisance of any breach of rule that he may observe, whether he be appealed to on the point or not.» Bestemmelsen om at dommeren har det avgjørende ordet i diskusjoner om reglene, kom i 1920.

## Utdanning
De nasjonale golfforbundene arrangerer jevnlig kurs for fremtidige dommere. Eksempelvis arrangerer det nederlandske golfforbundet to ganger i året et tre-dagers kurs for medlemmer av turneringskomiteene. Deretter kan man ta tre-dagers kurs for å bli klubbdommer. Det er også oppfriskningskurs.. Det norske golfforbundet arrangerer jevnlig klubbdommerkurs for aspiranter som først har gjennomgått regelkurs i sin lokale golfklubb.

## Litteratur
**The Rules of the Green - A history of the Rules of Golf*. Kenneth G. Chapman, Chicago 1997. ISBN 978-1852277116

## Referanser


## Eksterne lenker
* Definisjonen på dommer i golfreglene 
* Retningslinger for dommere i turneringer
* Om dommerutdanning i Norges Golfforbund
Korjukivka

**Korjukivka** (ukrainsk Корюківка) er en by i Koriukivskyj rajon i Tsjernihiv oblast (provins) i Ukraina. Byen hadde . Den ble grunnlagt i 1657 og fikk bystatus i 1958.

## Referanser


## Eksterne lenker
*
Liste over urnordiske navn

Dette er en **liste over urnordiske navn**, det vil si navn som er kjent fra urnordisk tid, ca. år 200 til 500. Navnene kjenner vi fra runeinnskrifter i den eldre futharken, fra stedsnavn med -*lev*, -*stad* eller -*sted*, fra de gammelengelske diktene *[[Beowulf]]* og *[[Widsith]]*, og fra latiniserte former i romerske kilder. Fordi mange runeinnskrifter er knappe eller vanskelig tolkbare er runologene noen ganger i tvil om det som leses er et navn eller ei. 

Navnene i første kolonne har blitt transkribert til latinske bokstaver og normert: 

* Det skilles ikke mellom store og små bokstaver i runeinnskriftene, men her er personnavn gjengitt med stor forbokstav.
* På urnordisk ble personnavn bøyd i kasus, og de opptrer ofte i genitiv eller akkusativ i runeinnskriftene. Under har de blitt presentert slik de ville vært i nominativ. 
* I runeinnskriftene hendte det at bokstaver ble utelatt etter visse regler, eller bindevokaler ble satt inn. Eksempelvis kan vi bokstavrett lese *agilamudon* (genitiv) på Rosselandsteinen. Dette leser Gerd Høst med utelatt *n* foran *d*, slik at det i første kolonne her er gjengitt som *Agilamu*'n*'do* (nominativ - merk at den utelatte *n*-en ikke har noe med kasusmarkeringen å gjøre).  
* Vanligvis markeres slike rekonstruksjoner med asterisk (*), men det er ikke gjennomført i første kolonne her. 
*Vokallengde (kort - lang) markeres ikke i runeinnskriftene, men i lista under har lange vokaler noen ganger blitt markert (med strek, f. eks. *ō*).  
Om navnet har vært i bruk av menn eller kvinner tolkes ut fra ordets grammatiske kjønn.

## Referanser


## Litteratur
* 
*
* 
* 
* 
* 
* 
*
Europtron

***Europtron*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små (5–7 millimeter), avlange, skinnende brune til svarte oldenborrer. Pronotum er nærmest ovalt, klart skilt fra dekkvingene. Oversiden er fint hårete. Beina har lange, tynne føtter (tarser).

## Levevis
Artene er knyttet til sanddyner, enten inne i ørkenen eller ved kysten.

## Utbredelse
Artene er utbredt i Sahara i Marokko og Algerie. Type-eksemplaret for en av artene ble angitt å stamme fra Spania, men dette er etter alt å dømme feil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Tanyproctini 
****** Slekten *Europtron* Marseul, 1867 
******* *[[Europtron atlanticum]]* Bezděk, Král, Keith & Lacroix, 1999
******* *[[Europtron confusum]]* Marseul, 1878
******* *[[Europtron gracile]]* Marseul, 1867

## Kilder
* hannetons.fr - beskrivelse av slekten (på fransk)

## Eksterne lenker
*
Rødor

**Rødor** (*Alnus rubra*) er et løvfellende tre i bjørkefamilien. Arten vokser langs den nordamerikanske stillehavskysten og er det vanligste løvtreet der.

Den blir høy til å være en oreart og kan bli opptil 28&nbsp;m. Barken er glatt og grå. Bladene er 10–12&nbsp;cm lange, 7&nbsp;cm brede og har 10–15 rødlige nerver som ender i spisser på den nedre bladkanten. Den øvre bladkanten er hel. Hannraklene sitter 3–5 sammen og er opptil 15&nbsp;cm lange. Hunnraklene sitter 3–6 sammen og er 1,2–2&nbsp;cm.

Utbredelsen strekker seg fra sørlige California (34°&nbsp;nord) til sørøstlige Alaska (60°&nbsp;nord). Den vokser som regel mindre enn 200&nbsp;km fra havet og lavere enn 750 moh, men det finnes noen populasjoner i sørlige Idaho.

Den er en kortlevet pionerart som dukker opp etter hogst og skogbrann. Rødor vokser både i rene bestander og sammen med andre trær som douglasgran, vestamerikansk hemlokk, kjempetuja, kjempeedelgran, sitkagran, kjempepoppel, oregonlønn og pil. Av og til kan den også vokse sammen med *[[Frangula purshiana]]*, *[[Cornus nuttallii]]* og oregonask. I nord hender det at rødor vokser sammen med papirbjørk og i sør, redwood. I undervegetasjonen finnes blant annet vinlønn, hyll, prydbringebær, nutkabær, *[[Rubus ursinus]]*, djevelklubbe, klaseberglyng, stornesle, skunkkala og skogburkne.

## Referanser




## Kilder
* 
* 
* 

## Eksterne lenker

*
Seksdesillion

En **seksdesillion** er en million kvindesillioner, eventuelt tusen milliard quattordesillioner, det vil si, det naturlige tallet 1 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000, eventuelt 1096. Ved å forklare det i «dagligtale» vil det si en million milliard milliard milliard milliard milliard milliard milliard milliard milliard milliarder.

## Se også
* Forklaring av tall
Empycastes

***Empycastes*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (ca. 20 millimeter), avlang, blank oldenborre. Hode og pronotum er lyst brune, dekkvingene mørkt rødbrune. "Snuten" (clypeus) er rektangulær med en ganske svak innbukting i midten. Antennene er  nokså tynne og 10-leddete, klubben består av tre smale lameller. Pronotum er betydelig bredere enn langt, grovt og nokså tett punktert. Det utvider seg fra bakhjørnene til den bakre tredjedelen, foran dette smalner det rettlinjet mot forkanten. Forhjørnene er litt tannaktig utstående. Det er en lengdegrop på hver side ved roten. Dekkvingene er parallellsidige, litt ruglete, med kraftige lengdefurer. Undersiden er kledt med lange, lyse hår, det gjelder også området mellom dekkvingene og pronotum.

## Utbredelse
Arten finnes bare på Zanzibar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Tanyproctini Erichson, 1847 eller Pachydemini
******* Slekten *Empycastes* Gerstäcker, 1871 
******** *[[Empycastes coronatus]]* Gerstäcker, 1871

## Kilder
* hannetons.fr - beskrivelse av slekten (på fransk)

## Eksterne lenker
*
Trichinopus

***Trichinopus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små (7–9 millimeter), brede og litt flate, tett hårete, gul- eller brunaktige oldenborrer. "Snuten" (clypeus) er noe framskutt med buet forkant. Beina er ganske lange, føttene (tarsene) påfallende lange og tynne. Hunnene er vingeløse.

## Levevis
Artene finnes på tørre, sandete steder.

## Utbredelse
Slekten er utbredt i Namibia, Botswana og det nordvestlige Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Tanyproctini Erichson, 1847 eller Pachydemini
******* Slekten *Trichinopus* Waterhouse, 1875 
******** *[[Trichinopus chuni]]* (Brenske, 1903)
******** *[[Trichinopus flavipennis]]* Waterhouse, 1875
******** *[[Trichinopus picipennis]]* Arrow, 1936
******** *[[Trichinopus polygonus]]* Frey, 1966
******** *[[Trichinopus puncticollis]]* Frey, 1963
******** *[[Trichinopus rufescens]]* Arrow, 1936
******** *[[Trichinopus titania]]* Péringuey, 1904
******** *[[Trichinopus villosulus]]* (Péringuey, 1908)

## Kilder
* hannetons.fr - beskrivelse av slekten (på fransk)

## Eksterne lenker
*
Oedanomerus

***Oedanomerus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små (ca. 8 millimeter), avlange, parallellsidige, matte til blanke, mørkbrune oldenborrer. Pronotum har rundede sider. Oversiden er mer eller mindre tett kledt med hårlignende skjell. Beina har lange og tynne føtter (tarser).

## Utbredelse
Slekten er utbredt i dets sørlige Afrika (Botswana, Mosambik, Namibia, Zambia og Zimbabwe).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Tanyproctini Erichson, 1847 eller Pachydemini
******* Slekten *Oedanomerus* Waterhouse, 1875 
******** *[[Oedanomerus bicolor]]* Evans, 1987
******** *[[Oedanomerus capriviensis]]* Evans, 1987
******** *[[Oedanomerus hirsutus]]* Waterhouse, 1875
******** *[[Oedanomerus longicornis]]* Arrow, 1936
******** *[[Oedanomerus pilosus]]* Frey, 1960
******** *[[Oedanomerus snizeki]]* Lacroix, 2005
******** *[[Oedanomerus squamosus]]* Lacroix, 2005
******** *[[Oedanomerus uhligi]]* Lacroix, 2005

## Kilder
* hannetons.fr - beskrivelse av slekten (på fransk)

## Eksterne lenker
*
Klas

**Klas** er et nordisk mannsnavn.

## Etymologi
*Klas* er en opprinnelig lavtysk kortform av *Niklas*, den lavtyske formen av *Niklaus*, som er en tysk kortform av *[[Nikolaus]]*. Dette navnet har opprinnelse i greske *Nikolaos* (gresk: Νικολαος), dannet av *nike*, «seier», og *laós*, «folk». *Klas* kan også sies å være en lavtysk form av *[[Klaus]]*, en annen tysk kortform av *[[Nikolaus]]*.

*Claes* og *Clas* er andre svensk skrivemåter av *Klas*.

*Klaas* er en annen lavtysk og nederlandsk kortform *[[Nikolaus]]*.

Navnet har gitt opprinnelse til de svenske etternavnene *Klasson*, *Klason*, *Claesson*, *Claeson*, *Klaesson*, *Klaeson*, *Classon* og *Clason* og det danske etternavnet *Klasen*.

## Utbredelse
Formen *Claes* er kjent brukt i Danmark fra 1300-tallet. I Danmark var *Claes* mest brukt i 1960- og 1970-årene. I Norge har *Klas* vært mest utbredt i Telemark. I Sverige var *Claes* mest brukt fra 1920- til 1970-årene.

*Klas* har navnedag i Sverige og Finland:

Navnet er i dag mest brukt i Sverige i formen *Claes*.

|}

## Kjente personer med navnet
Personene i listen er ordnet kronologisk etter fødselsår.
*Klas Kristersson Horn (1517&ndash;1566), svensk admiral
*Clas Larsson Fleming (1592&ndash;1644), svensk admiral
*Klas Pontus Arnoldson (1844&ndash;1916), svensk forfatter og fredsprisvinner
*Clas Ohlson (1895-1979), svensk gründer og grunnleggeren av butikkjeden med samme navn
*Claes Thelander (1916&ndash;1999), svensk skuespiller
*Claes Oldenburg (født 1929), amerikansk kunstner
*Klas Ingesson (1968&ndash;2014), svensk fotballspiller
*Klas Eriksson (født 1971), svensk golfspiller

## Referanser


## Eksterne lenker
Amstel Gold Race 2015

**Amstel Gold Race 2015** var den 50. utgaven av sykkelrittet Amstel Gold Race. Rittet ble avholdt 19.&nbsp;april, og strakk seg over 258&nbsp;km.

Rittet ble vunnet av regjerende verdensmester Michał Kwiatkowski. 

Lars Petter Nordhaug var eneste norske deltaker i rittet. Nordhaug ble nummer 16, med samme sluttid som vinneren. 
 
## Lag
I tillegg til de 17 UCI WorldTour-lagene ble 8 andre lag invitert til å delta:

## Resultater

## Eksterne lenker
* 
* http://www.cyclingnews.com/races/amstel-gold-race-2015/
La Flèche Wallonne 2015

**La Flèche Wallonne 2015** er den 79. utgaven av sykkelrittet La Flèche Wallonne. Årets utgave av rittet avholdes 22. april. La Flèche Wallonne har spesiell interesse i 2015 fordi andre etappe av Tour de France skal benytte samme rute.

Rittet var preget av uvanlig mange uhell og velt, tatt i betraktning tørre og gode værforhold. Av 200 påmeldte stilte 199 til start. En tredjedel brøt rittet underveis, deriblant flere av forhåndsfavorittene. Kun 133 ryttere kom til mål. Lars Petter Nordhaug var eneste norske rytter i feltet, og var på forhånd utpekt som kaptein for laget sitt, men måtte som så mange andre stå av etter å ha vært involvert i flere uhell. Rittet ble vunnet av Alejandro Valverde for andre året på rad.
 
## Lag
I tillegg til de 17 UCI WorldTour-lagene ble 8 andre lag invitert til å delta:

## Resultater

## Referanser



## Eksterne lenker
* 
*
Liège–Bastogne–Liège 2015

**Liège–Bastogne–Liège 2015** var den 101. utgaven av sykkelrittet Liège–Bastogne–Liège. Årets utgave av rittet ble avholdt 26. april. Rittet ble vunnet av spanske Alejandro Valverde fra Movistar. Eneste norske deltager var Lars Petter Nordhaug fra Team Sky som kom inn til en 12.-plass.
 
## Lag
I tillegg til de 17 UCI WorldTour-lagene ble 8 andre lag invitert til å delta:

## Resultater

## Eksterne lenker
* 
*
Widerøe-brannen på Fornebu 1964

**Widerøe-brannen på Fornebu** inntraff 5. mars 1964. En av Widerøes DC-3 var klar for avgang. Flyet stod utenfor hangar 37 (hangaren bygget i ett med ekspedisjonsbygget) på «Gamle Fornebu» med 15 passasjer og en besetning på tre. Destinasjonen var Rotterdam.

På grunn værforholdene var flyet nettopp blitt oversprøytet med av-isningsvæske. Under oppstarten skled flyet frem et par meter og venstre propeller traff bensintanken på startaggregatet som antente og i løpet av sekunder var hele flyet overtent. Startmekanikeren var lynrask og rettet brannslukningsapparatet mot flyets dør slik at alle ombord kom seg helskinnet ut.

Ulykkesflyet var LN-PAS, tidligere et Braathen-fly, kalt *Norse Carrier*. Det ble anskaffet av Braathen i 1947 og gikk i mange år i såkalt sjømannscharter med daglige turer til Rotterdam og Hamburg. Flyet var nylig solgt til Riis Flyrederi, som hadde leid det ut til Widerøe på såkalt Dry lease-vilkår.
Brannen utviklet seg så raskt at flyplassens eget brannvesen ikke klarte å redde det. Det ble senere brukt som øvelsesobjekt for brann og redningstjenesten.

## Eksterne lenker
* Informasjon om flyulykken hos Aviation-safety.net
Italiaor

**Italiaor** (*Alnus cordata*) er et løvfellende tre i bjørkefamilien.

Den blir opptil 25&nbsp;m høy og har en kjegleformet krone, som er uvanlig tett for en oreart. Barken er glatt og lyst brungrå og blir senere matt grå. Bladene er 5–8&nbsp;cm lange, 5–7&nbsp;cm brede og ovale. Basis på bladet er hjerteformet og helrandet, mens resten er fintannet. Oversiden av bladet er mørkegrønt og blankt, mens undersiden er lysere og har hår. Hannraklene sitter 3 eller 5 sammen og er 2,5&nbsp;cm lange om vinteren og 7–10&nbsp;cm under blomstringen. Hunraklene er opprette og sitter 1–2 på kraftige stilker; de er 2–5&nbsp;cm lange.

Italiaor vokser vilt i Sør-Italia og på Korsika. Noen kilder angir at den også finnes i Nordvest-Albania. Dette vakre og hurtigvoksende treet blir plantet andre steder og finnes også forvillet. I Norge er den bare funnet rundt Svinviks arboret i Surnadal kommune.

## Referanser




## Kilder
* 
* 
* 

## Eksterne lenker

*